Jim Jones
Jim Jones (rođen kao James Warren Jones; Crete, 13. 5. 1931. – Jonestown, 18. 11. 1978) bio je osnivač sekte Hram naroda, a postao je poznat tako što je odveo u smrt 914 svojih sljedbenika od čega 276 djece, nakon što su ispili voćne sokove pomiješane s cijanidom. Članovi koji su odbili popiti napitak ubijani su vatrenim oružjem, a ljude se u sektu privuklo porukama o rasnoj harmoniji i socijalnoj pravdi. Rodio se kao sin jednog pripadnika Ku Klux Klana u Lynnu u Indiani. Njegova je majka, kako je tvrdio, bila pripadnica indijanskog plemena Cherokee. Ta činjenica nije nikada potvrdena. Kao dijete bez nadzora, Jonesa je crkva fascinirala u vrlo ranoj dobi. Već 1963. imao je vlastitu zajednicu u Indianapolisu: The People's Temple Full Gospel Church. Bila je to međurasna zajednica, što je u to vrijeme u Indiani bilo nečuveno. Mladi je Jim Jones neumorno i žestoko zagovarao Afroamerikance i njihova prava. Zalagao se za pomoć najslabijim članovima društva bez obzira na rasu i tako razvio izrazito socijalistička i komunistička stajališta, uz ismijavanje licemjerja "bjelačkog" kršćanstva. Uzor u Philadelphiji bio mu je crni propovjednik Father Divine pa je i sam članove svoje zajednice poticao da ga nazivaju "Ocem", a od sljedbenika je tražio i da ga smatraju utjelovljenjem Isusa i Boga, upozoravajući pri tome na skori dolazak fašizma, međurasnog rata i nuklearnog holokausta. Kad su poreznici 1973. godine posjetili Hram naroda zbog sumnje da taji porez, Jim Jones je počeo stvarati drugu zajednicu u džungli Gvajane, a prijestolnicu je sebi u čast nazvao Jonestown. U godinu dana tamo je doveo oko 1000 onih koji su slijepo vjerovali u utopijsku priču o skladnoj međurasnoj grupi i životu od poljoprivrede.

Izvori

Literatura 

 Chidester, David, Salvation and Suicide: Jim Jones, the People's Temple and Jonestown (Religion in North America), 2nd rev.ed., Indiana University Press, 2004. 
 
 Hutchinson, Sikivu. White Nights, Black Paradise. Infidel Books, 2015. 
 Klineman, George and Sherman Butler. The Cult That Died. G.P. Putnam's Sons, 1980. .
 
 
 Maaga, Mary McCormick. Hearing the voices of Jonestown. Syracuse University Press, 1998. .
 Naipaul, Shiva. Black & White. Hamish Hamilton, London, 1980. .

Vanjske veze 

  The Jonestown Institute

Američki kriminalci
Američki svećenici
Američki ateisti
Biseksualne osobe
LGBT osobe iz Sjedinjenih Američkih Država